Пантелеева Серафима Васильевна

Пантелеева Серафима Васильевна (1846—1918) — медицинаын зільысь, туялысь, гижысь, аньяслысь право дорйысь. Коми промышленник Василий Латкинлӧн ныв. 

 Олан туй 
1864 воын петӧма верӧс сайӧ роч революционер Лонгин Фёдорович Пантелеев сайӧ. Регыд мысти верӧссӧ арестуйтӧны да 1866 воын Сибырӧ мӧдӧдӧны. Сы бӧрся сэтчӧ жӧ мӧдӧдчӧма Серафима Васильевна. Сибырын олӧм йылысь гижӧма «Из пережитого в шестидесятых годах» мемуаръяс.

1869 во пансигӧн С.В. Пантелеева бӧр мунӧма Петербургӧ. Сьӧм судзсьытӧмла босьтчӧма гижны журналъясӧ статьяяс да вуджӧдны роч вылӧ суйӧрсайса литература (Жуль Вернлысь «Путешествие к центру земли» роман).

Петербургын кывзылӧма народникъяслӧн тӧдчана идеолог Лавровлысь история да математикаысь, Бутлеровлысь химияысь лекцияяс. Та йылысь гижлӧма «Из Петербурга в Цюрих» казьтылӧмъяс.

1870-ӧд воясын Цюрихын шедӧдӧма медицинаысь тӧдӧмлунъяс. Туясян удж йӧзӧдӧма Германияын медицина журналын.

С.В. Пантелеева вӧлӧма аньяслӧн ӧткодь инӧд кузя Россия лигаса вице-председательӧн, «Российские ведомости» газетса корреспондентӧн. 

 Ӧшмӧсъяс 
 Мартынов В.И. Вӧвлі татшӧм ань: С.В. Пантелеева (Латкина) чужан лунсянь — 140 во // «Войвыв кодзув». — 1986. — 3 №. — Л.б. 52—54.

 Ыстӧдъяс 

Категория:Чужисны 1846 воын
Категория:Кулісны 1918 воын